Slaget ved Kesselsdorf

Slaget ved Kesslesdorf var et slag som ble utkjempet den 14. desember 1745 ved landsbyen Kesselsdorf mellom Kongeriket Preussen og de samlede styrker av Østerrike og Sachsen. Prøysserne med sine 30 000 menn og over 30 kanoner ble hærført av Leopold I av Anhalt-Dessau, mens østerrikerne og sakserne med sine 31 000 menn og 42 kanoner inkludert en saksisk elitestyrke ble ført av feltmarskalk Friedrich August Rutowski. 

Prøysserne ble først slått tilbake med store tap, men da sakserne dro ut fra byen og begynte å forfølge de flyktende prøysserne, ble sakserne nedkjempet fordi de gikk rett inn i den prøyssiske hovedstyrken. Denne hovedstyrken fulgte opp med nok et angrep mot byen og saksernes egen hovedstyrke, og etter en kortere kamp brøt linjene deres sammen slik at sakserne begynte å flykte. Tapene på begge sider ble store, hvor prøysserne mistet rundt 5100 mann, mens sakserne på sin side mistet mellom 10–15 000 menn. Slaget ble en avgjørende prøyssisk seier, som til slutt resulterte i freden i Dresden drøye to uker etter slaget.

 Referanser 

 Litteratur 
 Chandler, David: The Art of Warfare in the Age of Marlborough. Spellmount Limited, (1990). ISBN 0-946771-42-1

 Eksterne lenker 


Kategori:Den østerrikske arvefølgekrig
Kategori:Slag med deltagelse av Preussen
Kategori:Slag med deltagelse av Sachsen
Kategori:Konflikter i 1745
Kategori:Slag med deltagelse av Østerrike
Kategori:1745 i Det tysk-romerske rike
Kategori:1700-tallet i Sachsen